b'\n_START_ARTICLE_\nBror \xc3\x85kerblom\n_START_PARAGRAPH_\nBror Kristian \xc3\x85kerblom (23. huhtikuuta 1908 Koivulahti \xe2\x80\x93 1. helmikuuta 1984 Jyv\xc3\xa4skyl\xc3\xa4) oli suomalainen kielentutkija ja paikallis\xc2\xadhistorioitsija. _NEWLINE_Bror \xc3\x85kerblomin is\xc3\xa4 oli opettaja, kansanedustaja ja historioitsija Kristian \xc3\x85kerblom. \xc3\x85kerblom valmistui filosofian maisteriksi vuonna 1930 ja v\xc3\xa4itteli tohtoriksi vuonna 1940 Koivulahden paikallismurteesta. H\xc3\xa4n ty\xc3\xb6skenteli pitk\xc3\xa4\xc3\xa4n opettajana Tammisaaressa ja Helsingiss\xc3\xa4 sek\xc3\xa4 vuosina 1950\xe2\x80\x931966 Ruotsissa. \xc3\x85kerblom oli Jyv\xc3\xa4skyl\xc3\xa4n yliopiston pohjoismaisten kielten professori 1966\xe2\x80\x931974. H\xc3\xa4nen tutkimuskohteensa olivat Pohjanmaan ruotsinkielisten alueiden historia ja suomenruotsalaiset murteet ja paikannimet. H\xc3\xa4n kirjoitti muun muassa V\xc3\xb6yrin (1937, 1963), Sipoon (1950), Koivulahden (1962), Maksamaan (1968), Oravaisten (1971), Munsalan (1972), Siipyyn (1975) ja Tiukan (1976) pit\xc3\xa4j\xc3\xa4nhistoriat. \xc3\x85kerblomin puoliso oli Anni Marjatta Lehtonen, heid\xc3\xa4n pojastaan Hans \xc3\x85kerblomista (s. 1934) tuli l\xc3\xa4\xc3\xa4ketieteen ja kirurgian tohtori ja professori.'